Mila Teräs

Mila Teräs (o.s. Kauppinen, s. 11. marraskuuta 1975 Lahti) on suomalainen kirjailija. Hän on kirjoittanut lasten- ja nuortenkirjallisuutta sekä kaksi aikuisten romaania. 

Elämä ja ura
Mila Teräs valmistui ylioppilaaksi Lahden Tiirismaan lukiosta vuonna 1995 ja filosofian maisteriksi Tampereen yliopistosta vuonna 2002 pääaineenaan Suomen kirjallisuus. Lisäksi hän opiskeli journalistiikkaa, psykologiaa ja filosofiaa. Hän on myös suorittanut luovan kirjoittamisen opintoja Jyväskylän avoimessa yliopistossa. Vuosina 1998–2004 hän työskenteli toimittajana ennen ryhtymistään vapaaksi kirjailijaksi vuonna 2005. 

Teräksen esikoisteos Tyttö tulevaisuudesta ilmestyi vuonna 2004. Se on nuortenkirja, jonka päähenkilö Aada liikkuu nykyajassa ja 1880-luvulla. Teiniraskaudesta kertova nuortenkirja Sininen huone (2006) oli Topelius-palkintoehdokkaana ja valittiin nuortenkirjaneuvosto IBBYn kunnialistalle. Vuonna 2012 ilmestyi syömishäiriötä ja fantasiaa yhdistävä teos Perhosen varjo, joka oli myös Topelius-palkintoehdokas. 

Mila Teräs on kirjoittanut myös lastenkirjoja. Telma-sarjan kolmas osa Telma ja kuiskausten koulu (2012) oli Anni Polva -palkintoehdokkaana vuonna 2013. Teräksen kirjoittamat kuvakirjat Olga Orava ja metsän salaisuus (2014) ja Hämärinkäinen (2015) olivat Finlandia Junior -palkintoehdokkaina. Vuonna 2023 hän sai Kaarina Helakisa -palkinnon. Samana vuonna hänelle myönnettiin myös Punni-palkinto kuvakirjasta Ensilumi (2022) yhdessä kuvittaja Hannamari Ruohosen kanssa. Ensilumi valittiin myös nuortenkirjaneuvosto IBBYn kunnialistalle vuonna 2024. Teräkselle myönnettiin vuoden 2025 Topelius-palkinto nuortenromaanistaan Iso hyppy. Hänen lastenkirjojaan on käännetty saksaksi, tšekiksi ja viroksi. 

Vuonna 2014 ilmestyi Kariston kustantamana Teräksen ensimmäinen aikuisille suunnattu romaani, Harmaat enkelit. Jäljet (2017) kertoo taidemaalari Helene Schjerfbeckistä.

Teräs asuu Orimattilassa. Hänellä on kaksi lasta.

 Tuotanto 
Nuortenkirjat








Lastenkirjat






Hirvivaarin ihmeellinen löytö. Kuvitus Terese Bast. Hämeenlinna: Karisto, 2019. 
Lentävä mummini. Kuvitus: Sanna Pelliccioni. Hämeenlinna: Karisto, 2020. 
Kuuharjainen keppihevonen. Kuvitus: Mirkka Eskonen. Hämeenlinna: Karisto, 2021. 
Ensilumi. Kuvitus: Hanna-Mari Ruohonen. Hämeenlinna: Karisto, 2022.  

Simpukkakaupunki. Kuvitus: Satu Kettunen. Helsinki: Karisto, 2025. 
 Liljan lumitanssi. Kuvitus: Ninka Reittu.  Helsinki: Karisto, 2025. 

Telma-sarja





Salainen kirjasto -sarja
 Noitapeili (Otava, 2016) 
 Kadonnut kaupunki  (Otava, 2019) 

Hotelli Hämärä -sarja
Hotelli Hämärä ja kummituspurkki. Kuvitus: Silja-Maria Wihersaari. Karisto, 2018 
Hotelli Hämärä ja ullakon arvoitus. Kuvitus Silja-Maria Wihersaari. Karisto, 2019 
Hotelli Hämärä ja aavekäsi. Kuvitus: Silja-Maria Wihersaari. Karisto, 2021 
Hotelli Hämärä ja salakäytävä. Kuvitus: Silja-Maria Wihersaari. Karisto, 2024 
Hotelli Hämärä ja kirotut kirjat. Kuvitus: Janni Mäkinen. Karisto, 2025 
Hotelli Hämärä ja muotokuvan mysteeri Kuvitus: Janni Mäkinen. Karisto, 2026 

Aikuistenkirjallisuus
 Harmaat enkelit (Karisto, 2014) 
 Jäljet - romaani Helene Schjerfbeckistä (Karisto, 2017) 

Muut
Oppikirjatyöt
 Kipinä 3, äidinkieli ja kirjallisuus (Otava, 2013)
 Kipinä 4, äidinkieli ja kirjallisuus (Otava, 2014)
 Kipinä 5, äidinkieli ja kirjallisuus (Otava, 2015)
 Kipinä 6, äidinkieli ja kirjallisuus (Otava, 2016)

Yhtenä kirjoittajana
 Kielivuori, tarinoita kielen oppimisesta [toim. Olavi Jama] (Kansanvalistusseura 2002)
Nuku hyvin - Iloisia iltasatuja pienille. Helsinki: Otava, 2021. 

Palkinnot ja tunnustukset
 J. H. Erkon kirjoituskilpailu 2000 (3. palkinto) ja 2002 (kunniamaininta)
 HumArt -kustannuksen runokokoelmakilpailu 2001, toinen sija
 Pirkanmaan kirjoituskilpailu 2001 kunniamaininta runosarjassa ja 2000 2. palkinto novellisarjassa
 Topelius-palkintoehdokkuus 2006 (Sininen huone) ja 2013 (Perhosen varjo)
 IBBY:n kansainvälinen lasten- ja nuortenkirjallisuuden kunnialista 2007 (Sininen huone) ja 2024 (Ensilumi)
 Anni Polva -palkintoehdokkuus 2013 (Telma ja kuiskausten koulu)
 Lasten- ja nuortenkirjallisuuden Finlandia-palkintoehdokkuus 2014 (Olga Orava ja metsän salaisuus) ja 2015 (Hämärinkäinen)
 Kaarina Helakisa -palkinto 2023
 Punni-palkinto 2023 kuvakirjasta Ensilumi yhdessä kuvittaja Hannamari Ruohosen kanssa
Nuori Aleksis -palkintoehdokkuus 2023 (Yökirjeitä)
Topelius-palkinto 2025 nuortenromaanista Iso hyppyhttps://www.orimattilansanomat.fi/os-tanaan/mila-teraksen-iso-hyppy-liikutti-ja-voitti-topelius-palkinnon/

Lähteet

 Kirjallisuutta 


 Aiheesta muualla 
 Mila Teräksen kotisivu 

Luokka:Suomalaiset kirjailijat
Luokka:Suomalaiset lasten- ja nuortenkirjailijat
Luokka:Vuonna 1975 syntyneet
Luokka:Elävät henkilöt